27. ΝΟΜΟΣ υπ' αριθ. 1633 της 25 Μαΐου/8 Αυγ. 1944 Περί υπαγωγής των Πρωτοδικείων Ζακύνθου, Λευκάδος και Κεφαλληνίας εις το Εφετείον Πατρών. Άρθρον μόνον.-1.Αι περιφέρειαι των Πρωτοδικείων Ζακύνθου, Λευκάδος και Κεφαλληνίας υπαχθείσαι προσωρινώς δυνάμει του υπ' αριθ. 1509 Ν.Δ/τος (ανωτ. αρ. 23) εις την δικαιοδοσίαν του Εφετείου Κερκύρας, αποσπώνται εκ της περιφερείας του Εφετείου τούτου, και υπάγονται εφεξής εις την δικαιοδοσίαν του Εφετείου Πατρών. 2.Αι ενώπιον του Εφετείου Κερκύρας παντός είδους εκκρεμείς υποθέσεις της περιφερείας των άνω Πρωτοδικείων, είτε παραπεμφθείσαι εις αυτό κατά τας κειμένας διατάξεις, είτε κατ' έφεσιν πολιτικών και ποινικών αποφάσεων, ή κατ' ανακοπήν βουλευμάτων των περιφερειών τούτων, μεταβιβάζονται αυτοδικαίως και άνευ διακοπής εις το Εφετείον Πατρών, πλην των υπό διάσκεψιν ευρισκομένων, αίτινες μεταβιβάζονται μετά την έκδοσιν της αποφάσεως ή του βουλεύματος του Εφετείου Κερκύρας αν δι' αυτών μη περαιώται οριστικώς η δίκη. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Βλ. και άρθρ. 1 ν. 296/1914 (ανωτ. αρ. 9). 